b"\n_START_ARTICLE_\nSamguk Yusa\n_START_SECTION_\nAutoria i data\n_START_PARAGRAPH_\nEl text es va escriure en xin\xc3\xa8s cl\xc3\xa0ssic, que feien servir coreans literats de l'\xc3\xa8poca de la seva redacci\xc3\xb3. Hom creu que la versi\xc3\xb3 m\xc3\xa9s antiga del text es va compilar durant la d\xc3\xa8cada dels 1280, i la publicaci\xc3\xb3 del text m\xc3\xa9s antiga que ha sobreviscut 1512 dC._NEWLINE_Erudits coreans del segle XX com Choe Nam-seon van establir el monjo budista Iryeon (1206\xe2\x80\x931289) com a principal compilador del text, basant-se en el fet que el seu nom (i el seu t\xc3\xadtol oficial sencer) s'indicaven en el cinqu\xc3\xa8 fascicle. Aquesta opini\xc3\xb3 est\xc3\xa0 \xc3\xa0mpliament acceptada entre els estudiosos moderns. Hom creu que la compilaci\xc3\xb3 va ser ampliada pel deixeble d'Iryeon, Muguk (1250-1322), i diversos altres abans de la recesni\xc3\xb3 definitiva l'any 1512._NEWLINE_Ha Chongnyong i Yi Kunjik van produir una edici\xc3\xb3 cr\xc3\xadtica del Samgungnyusa el 1997. Segons Ha Chongnyong, Iryeon tan sols va escriure el cinqu\xc3\xa8 fascicle, ja que el seu nom tan sols es menciona en aquella secci\xc3\xb3 del text._NEWLINE_L'edici\xc3\xb3 del 1512 del text menciona una cronologia din\xc3\xa0stica al principi, que t\xc3\xa9 diverses discrep\xc3\xa0ncies amb la informaci\xc3\xb3 que apareix m\xc3\xa9s endavant en el text. Segons Robert Buswell, Jr. i Donald S. Lopez, Jr., aquesta cronologia podria haver estat un afegit del segle XIV a la compilaci\xc3\xb3 d'Iryeon.\n_START_SECTION_\nVeracitat hist\xc3\xb2rica\n_START_PARAGRAPH_\nMoltes de les llegendes fundacionals dels diversos regnes de la hist\xc3\xb2ria de Corea es troben recollides a Samgungnyusa. El text cobreix les llegendes de molts regnes coreans, incloent-hi Dangun Joseon, Gija Joseon, Wiman Joseon, BBuyeo, Goguryeo, Baekje, Silla i Gaya._NEWLINE_A difer\xc3\xa8ncia de Samguk Sagi, que est\xc3\xa0 m\xc3\xa9s orientat a fets, el Samgungnyusa se centra en diverses rondalles, llegendes i biografies de principis de la hist\xc3\xb2ria de Corea. A causa de la seva narrativa m\xc3\xadtica, la veracitat del Samgungnyusa \xc3\xa9s q\xc3\xbcestionable."